## Uredba o Uredu Predsjednika Vlade Republike Hrvatske

### NN 129/2002 (6.11.2002.), Uredba o Uredu Predsjednika Vlade Republike Hrvatske

# VLADA REPUBLIKE HRVATSKE

2081

Na teme­lju članka 21. stavka
1. i članka 26. stavka 1. Zakona o Vladi Republike Hrvatske (»Narodne novine«,
br. 101/98, 15/2000 i 117/2001) i članka 60. Zakona o sustavu državne uprave
(»Narodne novine«, br. 75/93, 48/99, 15/2000, 127/2000 i 59/2001), Vlada
Republike Hrvatske je na sjednici održanoj 31. listopada 2002. godine donijela

## UREDBU

### O UREDU PREDSJEDNIKA VLADE REPUBLIKE HRVATSKE

Članak 1.

Ovom Uredbom određuje se djelokrug Ureda predsjednika
Vlade Republike Hrvatske (u da­lj­njem tekstu: Ured), nazivi unutar­njih
ustrojstvenih jedinica, način uprav­lja­nja Uredom, okvirni broj potrebnih državnih
službenika, te druga pita­nja od značaja za rad Ureda.

Članak 2.

Ured obav­lja protokolarne, savjetodavne, analitičke
i druge stručne i administrativne poslove za potrebe predsjednika Vlade, a
osobito: pripremu stručnih i analitičkih materijala za potrebe pred­sjednika
Vlade; stručnu obradu materijala za sudjelova­nje pred­sjednika Vlade u radu
Vlade, Uže­g kabineta i radu Hrvatskoga sabora; koordinaciju odnosa između
Vlade Republike Hrvatske i Hrvatskoga sabora, saziva­nje i pripremu sjednica Užeg
kabineta Vlade, te sastanaka predsjednika Vlade i izradu bi­lješki s tih
sastanaka, te druge poslove po nalogu predsjednika Vlade.

Članak 3.

U Uredu se, kao posebna unutar­nja ustrojstvena
jedinica, osniva Odjel za makroekonomsku analizu.

Odjel za makroekonomsku analizu obav­lja stručne i
analitič­ke poslove pripreme i sinteze podataka potrebnih za interpretaciju
gospodarskih, društvenih, tehnoloških i drugih trendova i pojava; poslove
analize gospodarskih kreta­nja (monetarna i tečajna politika, fiskalna
politika, bankarstvo, financijska tržišta, itd.); poslove razvija­nja sustava
procjena i izrade projekcija; izvješćuje Vladu Republike Hrvatske o aktualnim
gospodarskim zbiva­njima na makro i mikro razini; vrednuje mjere ekonomske
politike; prati odvija­nje strukturnih reformi, te održivost gospodarskog rasta
i razvoja; ažurira baze podataka te obav­lja druge poslove po nalogu Vlade i
predsjednika Vlade.

Članak 4.

Radom Ureda uprav­lja predstojnik Ureda, koje­g
imenuje i razrješava Vlada Republike Hrvatske na prijedlog predsjednika Vlade
Republike Hrvatske.

Predstojnik Ureda ima zamjenika koje­g imenuje i
razrješava Vlada Republike Hrvatske na prijedlog predstojnika Ureda.

Zamjenik predstojnika Ureda zamje­njuje predstojnika
Ureda u slučaju nje­govog izbiva­nja ili spriječenosti, te obav­lja i druge
poslove koje mu povjeri predstojnik Ureda.

Predstojnik Ureda za svoj rad i rad Ureda, a zamjenik
predstojnika Ureda za svoj rad, odgovorni su Vladi Republike Hrvat­ske i
predsjedniku Vlade.

Radom Odjela za makroekonomsku analizu uprav­lja
savjetnik predsjednika Vlade zadužen za gospodarska pita­nja.

Članak 5.

Predstojnik Ureda u odnosu na državne službenike
Ureda ima prava i ovlasti čelnika tijela državne uprave.

Članak 6.

Pravilnikom o unutar­njem redu Ureda odredit će se način
rada Ureda, te će se utvrditi radna mjesta u Uredu, opis poslova koji se obav­ljaju
na radnim mjestima, stručni i drugi uvjeti za raspored na radna mjesta, broj
službenika, te druga pita­nja sukladno zakonu.

Pravilnik iz stavka 1. ovog članka donosi predstojnik
Ureda, po prethodno pribav­ljenoj suglasnosti ministarstva nadležnog za poslove
opće uprave.

Članak 7.

Okvirni broj državnih službenika
potrebnih za obav­lja­nje poslova iz djelokruga Ureda određuje se u tablici
koja je u prilogu ove Uredbe i čini njen sastavni dio.

Tablica iz stavka 1. ovog članka
ne objav­ljuje se u »Narodnim novinama«.

Članak 8.

Danom stupa­nja na snagu ove
Uredbe Ured preuzima državne službenike Stručne službe Vlade Republike Hrvatske
koji su obav­ljali poslove u Uredu predsjednika Vlade Republike Hrvat­ske.

Preuzeti državni službenici
nastav­ljaju obav­ljati dosadaš­nje poslove do donoše­nja rješe­nja o rasporedu
na radna mjesta prema Pravilniku iz članka 6. ove Uredbe.

Članak 9.

Do donoše­nja državnog proračuna
Republike Hrvatske za 2003. godinu rashodi Ureda financirat će se iz Razdjela
020, Glave 05 Vlada Republike Hrvatske.

Članak 10.

Ova Uredba stupa na snagu
osmog dana od dana objave u »Narodnim novinama«.

Klasa: 023-03/02-01/29
Urbroj: 5030109-02-2
Zagreb, 31. listopada 2002.

Predsjednik
**Ivica Račan,** v. r.

Uredba, NN 129/2002-2081